An deveziou a-raog, e oa bet meur a damm nehamant vat. Da genta, oa deuet da zoñj gand Mona Bras  (kuzulierez-rannvro deuz tu an UDB) ha gand Jean-Yves Le Drian (Prezidant Rannvro Breiz, evel a oar an oll) goulenn ma vefe kanet "Bro goz ma zadou" eur poent bennag, ouspenn ar "Marseillaise". Daou gan "broadel" a-raog ar match ? Setu tapet berr pennou braz ar football. Ne oa ket tu ! Red e oa derhel d'ar protocole !